ПРОТОКОЛ № 38
от заседание на Комисия по дисциплинарните производства
на Висшия съдебен съвет,
проведено на 28 октомври  2014 г.

Днес, 28 октомври 2014 г., вторник, oт 13.00 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
            ПРЕДСЕДАТЕЛ: ВАСИЛ ПЕТРОВ
                     ЧЛЕНОВЕ: СВЕТЛА ПЕТКОВА
                      ГАЛЯ ГЕОРГИЕВА                                          
                                                                         ЮЛИЯ КОВАЧЕВА
                                                                         МИХАИЛ КОЖАРЕВ
                                                                         ЯСЕН ТОДОРОВ
      	ОТСЪСТВА: Милка Итова.

          	От администрацията на ВСС: 
Васил Михов – директор на дирекция „Дисциплинарна дейност”;
Деница Захариева – главен експерт – юрисконсулт в дирекция „Дисциплинарна дейност”.

	Заседанието протече при следния дневен ред:

1. Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Ангелов Момов – съдия в Районен съд гр. Велики Преслав.

2. Заповед на и.д. административен ръководител на Окръжна прокуратура гр. Ямбол, с която е наложено дисциплинарно наказание по чл. 308, ал. 1, т. 1 от ЗСВ – „забележка” на Димитър Стефанов Люцканов – прокурор в Окръжна прокуратура гр. Ямбол.

3. Заповед на Гергана Мутафова – районен прокурор Районна гр. Пловдив, с която, на основание чл. 327 от ЗСВ, е обърнато внимание на Данаила Станкова Станкова – прокурор в Районна прокуратура гр. Пловдив.

4. Искова молба от Галя Свиленова Маринова за непозволено увреждане във връзка с искане от Свилен Севастакиев Маринов – пълномощник и управител на гражданско сдружение „Регионално бъдеще", за налагане на дисциплинарно наказание на Емилиян Лаков - съдия в Софийски районен съд.

5. Жалба от Велико Влайков Първанов и Зоя Георгиева Първанова относно определение от 12.08.2014 г. на Софийски градски съд,  ІІ „В” състав.

	6. Жалба от Валентина Еремиева Савова - гр. Варна. 

7. Становище от Елисавета Илиева – началник отдел „Счетоводство и методология” и Главен счетоводител на ВСС, относно Проект на Инструкция за осъществяване на взаимодействието между Национална агенция по приходите и Висшия съдебен съвет.

8. Писмо от министерство на правосъдието относно Проект на актуализирана стратегия за продължаване на реформата в съдебната система.

9. Разни.

По дневния ред

1. ОТНОСНО: Заповед на Нели Батанова – председател на Окръжен съд гр. Шумен, с която е наложено дисциплинарно наказание по чл. 308, ал. 1, т. 2 от ЗСВ – „порицание” на Стоян Ангелов Момов – съдия в Районен съд гр. Велики Преслав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

1.1.  Отлага разглеждането за следващото заседание на Комисията.

2. ОТНОСНО: Заповед на и.д. административен ръководител на Окръжна прокуратура гр. Ямбол, с която е наложено дисциплинарно наказание по чл. 308, ал. 1, т. 1 от ЗСВ – „забележка”, на Димитър Стефанов Люцканов – прокурор в Окръжна прокуратура гр. Ямбол.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

2.1. Предлага на Висшия съдебен съвет, на основание чл. 314, ал. 3 от Закона за съдебната власт, да ПОТВЪРДИ наложеното със Заповед ОП № 156/31.07.2014 г. на и.д. административен ръководител на Окръжна прокуратура гр. Ямбол дисциплинарно наказание по чл. 308, ал. 1, т. 1 от ЗСВ - „забележка”, на Димитър Стефанов Люцканов – прокурор в Окръжна прокуратура гр. Ямбол, за допуснати дисциплинарни нарушения по чл. 307, ал. 4, т. 1 от ЗСВ. 
2.2. Заповед ОП № 156/31.07.2014 г. на и.д. административен ръководител на Окръжна прокуратура гр. Ямбол, ведно с решението на ВСС да се приложат към кадровото досие на магистрата.

3. ОТНОСНО: Заповед на Гергана Мутафова – районен прокурор Районна гр. Пловдив, с която, на основание чл. 327 от ЗСВ, е обърнато внимание на Данаила Станкова Станкова – прокурор в Районна прокуратура гр. Пловдив.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

3.1. Предлага на Висшия съдебен съвет да приеме за сведение Заповед № РП-93/13.10.2014 г. на Гергана Мутафова – районен прокурор Районна гр. Пловдив, с която, на основание чл. 327 от ЗСВ, е обърнато внимание на Данаила Станкова Станкова – прокурор в Районна прокуратура гр. Пловдив и същата да се приложи към кадровото досие на магистрата.
3.2. В случай на оспорване на заповедта за обръщане на внимание, административният ръководител следва да уведоми Висшия съдебен съвет за влязлото в сила съдебно решение, като изпрати препис от същото за прилагане към кадровото досие на магистрата.
3.3. Копие от заповедта да се изпрати на Комисия по предложенията и атестирането на съдии, прокурори и следователи на ВСС.

4. ОТНОСНО: Искова молба от Галя Свиленова Маринова за непозволено увреждане във връзка с искане от Свилен Севастакиев Маринов – пълномощник и управител на гражданско сдружение „Регионално бъдеще", за налагане на дисциплинарно наказание на Емилиян Лаков - съдия в Софийски районен съд.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

4.1. Приема за сведение копие на искова молба от Галя Свиленова Маринова за непозволено увреждане. 
4.2. Изпраща копие на искова молба от Галя Свиленова Маринова на Комисия „Професионална етика и превенция на корупцията” за прилагане към преписка с вх. № 94-00-489/06.06.2014 г. по описа на ВСС.

5. ОТНОСНО: Жалба от Велико Влайков Първанов и Зоя Георгиева Първанова относно определение от 12.08.2014 г. на Софийски градски съд, ІІ „В” състав.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

5.1. Приема за сведение жалба вх. № 94-00-845/15.10.2014 г. от Велико Влайков Първанов и Зоя Георгиева Първанова против определение от 12.08.2014 г. на Софийски градски съд, ІІ „В” състав.

6. ОТНОСНО: Жалба от Валентина Еремиева Савова - гр. Варна. 

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

6.1. Да се изпрати копие от жалбата на Валентина Еремиева Савова – гр. Варна на административния ръководител на Окръжна прокуратура гр. Добрич, по компетентност, като се изиска информация извършена ли е проверка по същата и уведомена ли е жалбоподателката за резултата от направената проверка.

7. ОТНОСНО: Становище от Елисавета Илиева – началник отдел „Счетоводство и методология” и Главен счетоводител на ВСС, относно Проект на Инструкция за осъществяване на взаимодействието между Национална агенция по приходите и Висшия съдебен съвет.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

7.1. Приема за сведение изпратеното решение на Комисия „Бюджет и финанси”, прието с протокол № 47/22.10.2014 г., т. 32.2, във връзка със становище от Елисавета Илиева – началник отдел „Счетоводство и методология”, относно Проект на инструкция за осъществяване на взаимодействието между Национална агенция по приходите и Висшия съдебен съвет.

8. ОТНОСНО: Писмо от министерство на правосъдието относно Проект на актуализирана стратегия за продължаване на реформата в съдебната система.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

8.1. Предоставя възможност на членовете на Комисията в срок до 11.11.2014 г. да изразят своето становище по „План за институционално укрепване на ВСС”.

28.10.2014 г.		                
				                   ПРЕДСЕДАТЕЛ НА КОМИСИЯ 
                                           ПО ДИСЦИПЛИНАРНИТЕ ПРОИЗВОДСТВА: /П/
                                                                                                        ВАСИЛ ПЕТРОВ